พระราชวังแวร์ซาย - วิกิพีเดีย

# พระราชวังแวร์ซาย

### จากวิกิพีเดีย สารานุกรมเสรี

| พระราชวังแวร์ซาย (ประเทศฝรั่งเศส)
--- | ---
พระราชวังแวร์ซาย
ภาษาอังกฤษ | Palace of Versailles
ภาษาฝรั่งเศส | Château de Versailles
ภาษาจีนกลาง | 凡尔赛宫
ภาษาญี่ปุ่น | ヴェルサイユ宮殿
ประเภท | มรดกทางวัฒนธรรม
เกณฑ์การพิจารณา | (i) (iii)
ลงทะเบียนเมื่อปี | พ.ศ. 2522
ลิงก์ | องค์การยูเนสโก

พระราชวังแวร์ซาย (ภาษาฝรั่งเศส: Château de Versailles) เป็นพระราชวังหลวงแห่งหนึ่งของประเทศฝรั่งเศส ตั้งอยู่ที่เมืองแวร์ซาย ซึ่งปัจจุบันเป็นส่วนหนึ่งของมหานครปารีส พระราชวังแวร์ซายเป็นพระราชวังที่ยิ่งใหญ่และสวยงามแห่งหนึ่งของโลก และนับเป็นหนึ่งในเจ็ดสิ่งมหัศจรรย์ของโลกยุคปัจจุบันด้วย

## [แก้] ประวัติ

เดิมนั้น เมืองแวร์ซายเป็นเพียงเมืองเล็ก ๆ แห่งหนึ่งเท่านั้น มีผู้คนอาศัยอยู่เบาบาง บริเวณส่วนใหญ่เป็นป่าเขา เยี่ยงชนบทอื่น ๆ ของฝรั่งเศส เมื่อพระเจ้าหลุยส์ที่ 13 ยังทรงพระเยาว์ ขณะพระชนมายุได้ 23 พระชันษา ทรงนิยมล่าสัตว์ในป่า และทรงเห็นว่าตำบลแวร์ซายน่าจะเหมาะแก่การประทับเพื่อล่าสัตว์ จึงโปรดเกล้าฯ ให้สร้างพระตำหนักขึ้นมาใน ค.ศ. 1624 โดยในช่วงแรกเป็นเพียงกระท่อมเล็กๆ สำหรับพักชั่วคราวเท่านั้น

เมื่อ พระเจ้าหลุยส์ที่ 14 แห่งฝรั่งเศส ขึ้นครองบัลลังก์ มีประสงค์ที่จะสร้างพระราชวังแห่งใหม่ เพื่อเป็นศูนย์กลางในการปกครองของพระองค์ จึงเริ่มปรับปรุงพระตำหนักเดิมในปี ค.ศ. 1661 ใช้เงินทั้งหมด 500,000,000 ฟรังก์ คนงาน 30,000 คน และใช้เวลาอยู่ถึง 30 ปีจึงแล้วเสร็จในค.ศ. 1688 ทุกส่วนทำด้วยหินอ่อนสีขาว เป็นแบบอย่างศิลปกรรมที่งดงามมาก ภาย ในแบ่งออกเป็นห้องๆ เช่น ห้องบรรทม ห้องเสวย ห้องสำราญ ฯลฯ ทุกห้องล้วนมีเครื่องประดับงดงามตระการตาและภาพเขียนที่มีชื่อเสียง

การก่อสร้างพระราชวังแวร์ซายแห่งนี้ได้นำเงินมาจากค่าภาษีอากรของราษฎรชาวฝรั่งเศส ต่อมาจึงได้มีกองทัพประชาชนบุกเข้ายึดพระราชวังและจับพระเจ้าหลุยส์ที่ 16 กับพระนางมารี อองตัวเนต ประหารด้วย "กิโยติน" ในวันที่ 6 ตุลาคม ค.ศ. 1789 ปัจจุบันพระราชวังแวร์ซายยังอยู่ในสภาพดีและเปิดให้ประชาชนเข้าชมได้

ภาพพาโนรามาของบริเวณพระราชวังแวร์ซาย

## [แก้] สถานที่ต่างๆ

สวนในพระราชวังแวร์ซาย

### [แก้] The Hall of Mirrors

ห้องกระจกชื่อ ฮอล ออฟ มิเรอร์ (The Hall of Mirrors หรือ Galerie des Glaces) เป็นห้องที่มีชื่อเสียงมากที่สุดซึ่งเคยใช้เป็น ห้องลงนามในสัญญาสงบศึกระหว่างสัมพันธมิตรกับเยอรมัน ในสงครามโลกครั้งที่ 1 และใช้เป็นที่ลงนาม ในเมื่อเยอรมันบุกตีชนะฝรั่งเศสในสงครามโลกครั้งที่ 2 อีกด้วย ห้องนี้พระเจ้าหลุยส์ที่ 14 ทรงทำการก่อสร้างเอง ภายในห้องประกอบด้วยกระจกยักษ์ 17 บาน เปิดออกแล้วจะเห็นสวนแวร์ซายอันสวยงาม

The Hall of Mirrors

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

## [แก้] เหตุผลที่ได้รับคัดเลือกเป็นมรดกโลก

พระราชวังแวร์ซายได้ถูกรับเลือกเป็นมรดกโลกเมื่อปี พ.ศ. 2522 โดยมีเหตุผลดังนี้

- (i) - เป็นตัวแทนซึ่งแสดงผลงานชิ้นเอกที่จัดทำขึ้นด้วยการสร้างสรรค์อันฉลาด
- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว

## [แก้] เหตุการณ์

- พ.ศ. 2167(ค.ศ. 1624) -　พระเจ้าหลุยส์ที่ 13 ทรงมีรับสั่งให้สร้างพระตำหนักที่แวร์ซายขึ้นเพื่อเป็นที่ประทับในขณะล่าสัตว์
- พ.ศ. 2204-2208(ค.ศ. 1661-1665) -　พระเจ้าหลุยส์ที่ 14 ทรงจ้างสถาปนิก หลุยส์ เลอ โว (Louis Le Vau) ให้มาสร้างพระราชวัง
- พ.ศ. 2210-2213(ค.ศ. 1667-1670) -　การก่อสร้างสวนโดย อองเดร เลอ โนเทรอ(André Le Nôtre)
- พ.ศ. 2211(ค.ศ. 1668)　- เลอ โว เริ่มสร้างพระราชวังต่อ
- พ.ศ. 2218-2225(ค.ศ. 1675-1682) -　สร้างเขื่อนที่แม่น้ำเซน เพื่อผันน้ำเข้าสู่พระราชวัง
- พ.ศ. 2221-2230(ค.ศ. 1678-1688) -　สร้างห้องกระจกโดย Monsieur
- พ.ศ. 2242-2253(ค.ศ. 1699-1710) -　สร้างโบสถ์
- พ.ศ. 2296-2313(ค.ศ. 1753-1770) -　สร้างโรงละครโอเปรา

## [แก้] ลิงก์ภายนอก

- เว็บไซต์อย่างเป็นทางการของพระราชวังแวร์ซาย

คอมมอนส์ มีรูปภาพและสื่อในรูปแบบอื่นๆ เกี่ยวกับ:
พระราชวังแวร์ซาย
ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B0/%E0%B8%9E%E0%B8%A3%E0%B8%B0%E0%B8%A3%E0%B8%B2%E0%B8%8A%E0%B8%A7%E0%B8%B1%E0%B8%87%E0%B9%81%E0%B8%A7%E0%B8%A3%E0%B9%8C%E0%B8%8B%E0%B8%B2%E0%B8%A2.html".

หมวดหมู่: บทความที่เนื้อหาบางส่วนรอเพิ่มเติม | พระราชวังในประเทศฝรั่งเศส | เจ็ดสิ่งมหัศจรรย์ของโลก | มรดกโลกทางวัฒนธรรม

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Български
- Dansk
- Deutsch
- English
- Español
- Français
- Italiano
- 日本語
- Nederlands
- Português
- Slovenčina
- 中文